પૅરિસ પાસેથી ૧૦૦ ડૉલરની નોટ ભિક્ષામાં મેળવનારી ઇશિકાએ આ ઘટનાક્રમ વિશે વાત કરતાં કહ્યું હતું કે ‘રવિવારે સાંજે અમે અંધેરીના મૉલની બહાર બેઠા હતા ત્યારે મેં ત્યાં ફૉરેનરને જોઈ. હું તેની પાસે જવાની તૈયારી જ કરી રહી હતી ત્યાં એકાએક તેણે જ મને સામેથી બોલાવીને એ નોટ આપી હતી. મેં પહેલાં આવી નોટ ક્યારેય જોઈ ન હોવાને કારણે પહેલાં તો હું મૂંઝાઈ ગઈ હતી અને પછી મેં આસપાસના લોકો પાસે જ્યારે એના છૂટા માગ્યા ત્યારે મને ખબર પડી કે આ તો ૧૦૦ ડૉલરની નોટ છે. મેં આ નોટ મારા દિયરને આપીને સોમવારે બૅન્કમાં જઈને એના બદલામાં ભારતીય રૂપિયા લાવવાનું કહ્યું હતું; પણ અમે મોડી સાંજે ઘરે ગયાં ત્યારે આ નોટને કારણે અમારા ઘરમાં ઝઘડો શરૂ થઈ ગયો હતો, કારણ કે અમારા સમુદાયના બધા લોકો સાથે રહે છે. દરેક વ્યક્તિને આ નોટ જોઈતી હતી અને અમને જેની કિંમત પણ ખબર નહોતી એવી નોટ માટે બધાને લડતા જોઈને મારા દિયરે એ નોટ ફાડી નાખી.’